Eindride Erlendsson
Store norske leksikon,Historie,Norsk og nordisk historie,Norges historie,Norges historie fra 1300 til 1660
Eindride Erlendsson var en norsk ridder og riksråd. Han tilhørte Losnaætta, og var sønn av riksråden Erlend Filippusson.
Eindride var norsk delegat til møtet i Kalmar i 1397, der unionsavtalen for Kalmarunionen ble vedtatt. Han tjente en tid som kjøkemester ved hoffet, høvedsmann på Akershus, Tunsberghus og i Bergen, siste sted også som fehirde, og hadde sysler på Sunnmøre, Agder og i Ryfylke. Han var blant riksrådets fremste medlemmer under Erik av Pommern. Les mer i Store norske leksikon Eindride Erlendsson i Norsk biografisk leksikon Losnaætta riksråd Kalmarunionen Norge i senmiddelalderen